《雨花台》
清代·朱为弼

振衣独上雨花台，衰草斜阳野望开。一塔琉璃平槛立，四山苍翠抱江来。

临风怀古频搔首，此地何人数举杯。久凭阑干和樵唱，严城画角唤将回。

作者简介：（1771—1840）浙江平湖人，字右甫，号椒堂。嘉庆十年进士。道光间官至漕运总督。曾奏陈剔除积弊章程。所至拒供张，以清操著。精金石。有《蕉声馆诗文集》、《积古图释》。